196 Jurnalul Oficial al Uniunii Europene 03/vol. 12 31993R0638 20.3.1993 JURNALUL OFICIAL AL COMUNITĂȚILOR EUROPENE L 69/7 REGULAMENTUL (CEE) NR. 638/93 AL CONSILIULUI din 17 martie 1993 de modificare a Regulamentului (CEE) nr. 1035/72 privind organizarea comună a piețelor în sectorul fructelor și legumelor și a Regulamentului (CEE) nr. 827/68 privind organizarea comună a pieței pentru anumite produse enumerate în anexa II la tratat CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere propunerea Comisiei (1), având în vedere avizul Parlamentului European (2), având în vedere avizul Comitetului Economic și Social (2), întrucât dezvoltarea producţiei comunitare de produse, cum ar fi ananasul, avocado, mango și guava, în special de la aderarea Spaniei și Portugaliei, precum și intensificarea comerţului lor fac adecvată includerea acestor produse în domeniul de aplicare a Regulamentului (CEE) nr. 1035/72 (4); întrucât banana plantain nu a fost inclusă în regulamentul privind organizarea comună a pieţelor în sectorul bananelor, dat fiind caracterul său particular; întrucât aceasta trebuie reglementată de o organizare a pieței începând cu 1 ianuarie 1993; întrucât este oportun să fie inclusă în organizarea comună a pieţelor în sectorul fructelor și legumelor; întrucât includerea avocadoului, guavei, mangoului și a mangustanului în lista produselor reglementate de Regulamentul (CEE) nr. 1035/72 implică retragerea lor din Regulamentul (CEE) nr. 827/68 (*); întrucât este necesar să se modifice în consecință anexa la regulamentul menționat anterior; întrucât Regulamentul (CEE) nr. 1035/72 prevede posibilitatea aplicării de restricții cantitative naționale de către statele membre pentru fructe și legume, în condițiile enunțate în anexa III; întru- cât aceste măsuri sunt incompatibile cu piața unică, stabilită la 1 ianuarie 1993; întrucât, în consecință, este necesar să se abroge aceste dispoziții; () JOC307,25.11.1992, p. 10. () Aviz emis la 12 martie 1993 (nepublicat încă în Jurnalul Oficial). () JOC73,15.3.1993, p. 78. () JOL 118, 20.5.1972, p. 1. Regulament modificat ultima dată de Regulamentul (CEE) nr. 1754/92 JO L 180, 1.7.1992, p. 23). (*) JOL 151, 30.6.1968, p. 16. Regulament modificat ultima dată de Regulamentul (CEE) nr. 789/89 O L 85, 30.3.1989, p. 3). întrucât este oportun să se prevadă, pentru anumite produse care se dovedesc sensibile și fac obiectul unor fluxuri de import relativ importante, posibilitatea de a pune în aplicare o schemă de certificate de import; întrucât, pentru a limita în cel mai eficient mod aplicarea acestei scheme, este necesar să se prevadă ca introducerea unei astfel de scheme să aibă loc conform procedurii comitetului de gestionare; întrucât, pentru a permite buna funcționare a regimului, este necesar să se prevadă ca eliberarea certificatelor de import să fie însoțită de constituirea unei garanții care să asigure respectarea angajamentului de a importa în cursul perioadei de valabilitate a acestora, ADOPTĂ PREZENTUL REGULAMENT: Articolul 1 Regulamentul (CEE) nr. 1035/72 se modifică după cum urmează: 1. Produsele următoare se inserează în tabelul de la articolul 1 alineatul (2): Cod NC Denumirea mărfurilor „ex 0803 00 Banană plantain 0804 30 00 Ananas 0804 40 Avocado 0804 50 00 Guava, mango și mangustan” 2. Al doilea paragraf din alineatul (1) și alineatul (2) din articolul 22, precum și anexa III (lista prevăzută la articolul 22) se elimină. 3. Se inserează următorul articol: „Articolul 22b (1) Se poate institui o schemă de certificate de import, în conformitate cu procedura prevăzută la articolul 33, pentru unul sau mai multe dintre produsele incluse în tabelul de la articolul 1 alineatul (2), pentru a permite să se aprecieze evo- luția pieței lor. În cazul în care se aplică primul paragraf, certificatul este eliberat de către statele membre oricărei persoane interesate care face cererea, oricare ar fi locul în care este stabilită în Comunitate.